
 భార్యని చూసిన సారధికీ ఆమె తనకీ తండ్రికీ జరిగిన సంభాషణ విందేమోననిపించింది.
 ఒక్క క్షణంపాటు తమ సంభాషణలో అసంగతాలు, అసభ్యాలు అనౌచిత్యాలు దొర్లాయా అని ఆలోచించుకోబోయాడు. కానీ చప్పున అతనికి అవేవీ గుర్తుకి రాలేదు.
 "వారుణీ! నాన్నగారు!" అన్నాడు.
 "నమస్కారం మామయ్యా!" అంది వారుణి. ఆపై కంఠం చాలా మృదువుగా శరత్ పౌర్ణమినాడు ఆకాశవీధి నుండి ఒక్క పరుగున తుంగభద్రా తరంగాలపై దూకిన వెన్నెల సవ్వడిలాగా, వీణా తంత్రుల్ని శృతిపేయంగా ఒక మృదు అంగుళి మీటితే సంగీత సుధాస్రవంతి ఒక్కసారిగా శ్రోతృపేయంగా కురిసినట్టు ధ్వనించింది.
 "నిండు నూరేళ్ళు సుఖసంతోషాలతో శాంతి సౌభాగ్యాలతో జీవించండి!" అని ఆశీర్వదించాడు.
 నారాయణ మనస్ఫూర్తిగానే ఆశీర్వదించాడు. ఆయన తొలిచూపులోనే వారుణిపై అభిమానం ఆత్మీయత ఏర్పడ్డాయి.
 "మన గది చూస్తావా ?"
 రమ్మన్నట్టుగా పిలిచాడు సారధి.
 మామగారివైపు ఓసారి చూసింది ఆమె.
 కానీ కోడలి చూపుల్ని ఎదుర్కోలేనట్టుగా ఎటో చూస్తున్నాడు నారాయణ.
 ఆ సమయంలో అతని మనస్సు అత్తాకోడళ్ళ మధ్య సయోధ్య ఏర్పడేలా చూసే విషయం ఆలోచిస్తోంది.
 వారుణి నిశ్శబ్దంగా సారధిననుసరించింది.
    4
 సుబ్బరత్నమ్మ వంటింట్లోకి వెళ్ళేసరికి అక్కడెవ్వరూ లేరు. ఆమెకి చాలా ఉక్రోషంగా వుంది. తను కొత్త కోడల్ని అలా హీనంగా, చాలా తక్కువగా, తేలిగ్గా అంచనా వేసి అవమానపరిచింది. తనకి తోడుగా భర్తకూడా నాలుగు మాటలు అనేస్తాడేమోనని ఆశించింది. కానీ యిన్నేళ్ళ కాపురంలో ఆయన తనని బాగా సమర్ధించింది ఏనాడూ లేదు.
 అలా అని వ్యతిరేకించిందీ లేదు.
 ఆర్థికంగా తనకి సంపూర్ణ స్వాతంత్ర్యం యిచ్చారు. ఇంట్లో పెత్తనమంతా తనదే.
 కొడుకులు తన మాటమీరి పోలేదు. వాళ్ళ చదువులు ఉద్యోగాల విషయం వచ్చేసరికి ఆ తండ్రీ కొడుకులు ఒక్కటయ్యేవారు. ఏదో చెప్పేవారు మరేదో చేసేవారు. కన్నుకప్పినట్టు తను కాదన్నదేదో అదే చేసేవారు. అయితే అదంతా తన అంగీకారంతోటే చేసినట్టుగా నటించేవారు. నటించేవారా? ఏమో!
 ఈ పెళ్ళి విషయంలోనూ అలాగే జరిగింది. చిన్నబ్బాయి చిన్నబ్బాయి అంటూ తను సారధిని ఎంతో ముద్దుగా పెంచుకుంది. అందరూ ఒకటి అంటారు. కానీ తల్లితండ్రులకి ఎవరిపైనో ఒకరిపై ఒకింత అభిమానం ఎక్కువే వుంటుంది.
 సామాన్యంగా తండ్రికి పెద్దకొడుకుపై ఎక్కువ ప్రేమ వుంటుందిట! త్వరగా ఎదిగి వస్తాడనో-తనకి చేదోడు వాదోడుగా వుంటాడనో- ఆర్థికంగా ఉపకరిస్తాడనో- ఎన్ని కారణాలో!
 తల్లికి కడగొట్టు సంతానంపై ఎక్కువ ప్రేమ వుంటుందట. ఆ మక్కువకి కారణం ఏముంటుంది? బహుశా ఆ తర్వాత యింకెవరూ లేకపోవటంతో చిన్నతనంతో వాళ్ళు చేసే చిలిపి చేష్టలు ఎక్కువై మక్కువకి కారణం అవుతుందేమో!
 వంటింట్లో పెద్దకోడలు సావిత్రి కనిపించక పోవడం ఆఖరికి కూతురు పద్మ అక్కడ లేకపోవటం, సాయంకాలం కాఫీ టైం కావటంతో తనే కాఫీ కలుపుతూ కూర్చుంది ఆమె.
 మసలుతోన్న నీళ్ళలో చక్కర వేసి దించి బ్రూ పొడి కలిపింది. మధ్యాహ్నం యింట్లో ఆడవాళ్ళు మామూలు కాఫీ తాగెస్తారు. సాయంకాలం నారాయణ ఆఫీసు నుంచి వచ్చేక, సారధి కాలేజి నుంచి వచ్చేక అంతా కలిసి మళ్ళీ యీ బ్రూ కాఫీ తాగుతారు.
 ఆలోచనలో వుందేమో కోడలు సావిత్రి రావటం కానీ, పద్మ వచ్చి దగ్గరగా కూర్చోవటం కానీ ఆమె గమనించలేదు.

 bharyani chusina saaradhikee aame tanakee tandriki jarigina sambhaashana vindemonanipinchindi.
 okka kshanampaatu tama sambhaashanalo asangataalu, asabhyaalu anauchityaalu dorlaya ani alochinchukoboyadu. cony chappuna ataniki avevi gurtuki raledu.
 "vaarunii! naannagaaru!" annadu.
 "namaskaram mamayya!" andi vaaruni. aapai kantham chala mruduvugaa sharat pournaminaadu aakaasaveedhi nundi okka paruguna tungabhadra tarangaalapai dookina vennela savvadilaagaa, veenaa tantrulni srutipeyamgaa oka mrudu anguli meetithe sangeeta sudhaasravanti okkasariga shrothrupeyamgaa kurisinattu dhwaninchindi.
 "nindu noorellu sukhasamtoshaalatho saanti soubhaagyaalato jeevinchandi!" ani aasiirvadimchaadu.
 narayana manasphoorthigaane aasiirvadimchaadu. aayana tolichuupuloonee vaarunipai abhimanam aatmeeyata erpaddai.
 "mana gadi chustava ?"
 rammannattugaa pilichaadu saaradhi.
 maamagaarivaipu osaari chusindi aame.
 cony kodali chuupulni edurkolenattugaa eto chustunnadu narayana.
 aa samayamlo athani manassu attakodalla madhya sayodhya erpadela chuse vishayam aalochistondi.
 vaaruni nissabdamgaa saaradhinanusarinchindi.
    4
 subbaratnamma vantintloki vellesariki akkadevvaruu leru. aameki chala ukroshamgaa vundi. tanu kotta kodalni alaa heenamgaa, chala takkuvagaa, teliggaa anchana vesi avamaanaparichindi. tanaki thodugaa bhartakuda naalugu maatalu anestademonani aasinchindi. cony yinnella kaapuramlo aayana tanani baga samardhinchindi enaaduu ledu.
 alaa ani vyatirekinchindii ledu.
 aardhikamgaa tanaki sampuurna swaatantryam yichaaru. intlo pettanamantaa tanade.
 kodukulu tana matamiri poledu. vaalla chaduvulu udyogaala vishayam vachesariki aa tandri kodukulu okkatayyevaaru. edho cheppevaaru maredo chesevaaru. kannukappinattu tanu kadannadedo adhe chesevaaru. ayithe adanta tana angeekaaramtote chesinattugaa natinchevaaru. natinchevara? emo!
 ee pelli vishayamloonuu alaage jarigindi. chinnabbai chinnabbai antuu tanu saaradhini entho muddugaa penchukundi. andaruu okati antaaru. cony tallitandrulaki evaripaino okaripai okinta abhimanam ekkuve vuntundi.
 saamaanyamgaa tandriki peddakodukupai ekkuva prema vuntundita! twaragaa edigi vastaadano-tanaki chedodu vaadodugaa vuntaadano- aardhikamgaa upakaristaadano- enni kaaranaalo!
 talliki kadagottu santaanampai ekkuva prema vuntundata. aa makkuvaki kaaranam emuntundi? bahusa aa tarvaata yinkevaruu lekapovatamto chinnatanamtho vaallu chese chilipi cheshtalu ekkuvai makkuvaki kaaranam avtundemo!
 vantintlo peddakodalu saavitri kanipinchaka povadam aakhariki koothuru padma akkada lekapovatam, saayankaalam coffy taim kaavatamtho tane coffy kaluputuu koorchundi aame.
 masaluthonna neellalo chakkara vesi dinchi broo podi kalipindi. madhyaahnam yintlo aadavaallu maamuulu coffy taagestaaru. saayankaalam narayana aafiisu nunchi vacheka, saaradhi kaleji nunchi vacheka antaa kalisi mallee yee broo coffy taagutaaru.
 aalochanalo vundemo kodalu saavitri ravatam cony, padma vachi daggaragaa koorchovatam cony aame gamaninchaledu.